|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 01.10.2025 | nr 54 | |
|  |  |

Määrus kehtestatakse rahvatervishoiu seaduse § 16 lõike 5 ja ehitusseadustiku § 11 lõike 4 alusel.

**§ 1. Määruse reguleerimis- ja kohaldamisala**

(1) Määrusega kehtestatakse inimeste tervisekahjustuste ja häiringute vältimiseks üldvibratsiooni piirväärtused elamutes ja ühiskasutusega hoonetes ning vibratsiooni hindamise kord.

(2) Ühiskasutusega hooned käesoleva määruse tähenduses on lisa punktis 3 nimetatud hooned.

(3) Seadmeid, masinaid ja muid vibratsiooniallikaid tuleb paigaldada, hooldada ja kasutada sellisel viisil, et nende tekitatud vibratsioon elamutes ja ühiskasutusega hoonetes ei ületa määrusega kehtestatud piirväärtusi.

(4) Määruse nõudeid tuleb arvestada ehitusprojektide koostamisel.

**§ 2. Üldvibratsiooni piirväärtused**

Üldvibratsiooni piirväärtused, sealhulgas lühiajalise vibratsiooni hindamise kord, on sätestatud lisas.

**§ 3. Üldvibratsiooni hindamise kord**

(1) Üldvibratsiooni, sealhulgas lühiajalise vibratsiooni hindamiseks rakendatavad mõõteriistad, mõõte- ja arvutusmeetodid, samuti personali oskused peavad vastama aja- ja asjakohastele standarditele või muudele samaväärsetele dokumentidele. Hindamise aluseks olevaid suuruseid tuleb mõõta jälgitavalt kalibreeritud mõõteriistadega.

(2) Üldvibratsiooni, sealhulgas lühiajalise vibratsiooni hindamiseks vajalike mõõtmiste teostajal peab olema akrediteerimisasutuse poolt mõõteseaduse § 5 lõike 5 alusel kehtestatud määruse kohaselt välja antud erialast kompetentsust kinnitav tunnistus või akrediteerimistunnistus.

(3) Mõõdetud või arvutatud vibratsioonitasemed elukeskkonnas, sealhulgas lühiajalise vibratsiooni tasemed, peavad vastama lisa punktis 3 nimetatud piirväärtustele.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler

Lisa. Üldvibratsiooni piirväärtused